સમાજની દ્રષ્ટિમાં દીપ્તિ એક આદર્શ સ્ત્રી હતી . પોતાના જીવન કર્તવ્યો અને ફરજોને અચૂક નિભાવતી , સંવેદનશીલ જીવ . સાદી , સંસ્કારી અને બધુજ સહી લેનારી . પતિ ને ઈશ્વર સમી પુજનારી . આજ સુધી એણે કદી અવિનાશ જોડે અવાજ ઊંચો કરી વાત પણ કરી ન હતી . કદી કોઈ પ્રશ્નો પૂછ્યા ન હતા . શકની દ્રષ્ટિ કેળવી ન હતી કે શંકાશીલ વર્તન ઉપર પ્રત્યાઘાતો આપ્યા ન હતા. અવિનાશના અંગત જીવનમાં બળજબરીથી દખલગીરી કરી ન હતી . કદી કોઈ કાર્ય અંગે એની ઉપર દબાણ કર્યું ન હતું. ન કોઈ બિનજરૂરી માંગણી , ન કોઈ તકરાર કે લડાઈ શોધી હતી. ક્યારેક અવિનાશને લાગતું કે દીપ્તિનું પરિપક્વ જગત બધુજ જાણતું હોવા છતાં તદ્દન શાંત , ધૈર્યયુક્ત અને મૌન હતું . કદાચ એ રાહ જોઈ રહ્યું હતું કે અવિનાશ જાતેજ આવી….